जमशेदपुर. केंद्र सरकार की ओर से पांच से 20 जनवरी के बीच जमशेदपुर के चारों नगर निकाय क्षेत्रों में साफ-सफाई का सर्वे होगा। यह काम सरकार की एजेंसी क्वालिटी काउंसलिंग ऑफ इंडिया करेगी।
एजेंसी नगर निकायों में स्वच्छ भारत मिशन के तहत किए गए कार्यों का ब्योरा तैयार करेगी। इसमें जमशेदपुर अक्षेस (जेएनएसी), मानगो अक्षेस (एमएनएसी), जुगसलाई नगरपालिका व आदित्यपुर नगर पर्षद शामिल हैं।
बेहतर काम के लिए मिलेगा नंबर
जमशेदपुर अक्षेस के विशेष पदाधिकारी दीपक सहाय ने बताया कि चारों नगर निकायों को मिलाकर आबादी 10 लाख से अधिक है। इन चारों शहरी निकायों में साफ-सफाई, शौचालय, सामुदायिक शौचालय, घर-घर बने व्यक्तिगत शौचालय का सर्वे होगा।
टीम पांच जनवरी से 20 जनवरी तक शहर सर्वे का काम करेगी। टीम शहर के विभिन्न क्षेत्रों का भ्रमण कर स्थिति का जायजा लेगी। स्थल भ्रमण के दौरान स्वच्छता पर सर्वे के दौरान ही बेहतर काम होने पर नंबर दिया जाएगा।
टॉल फ्री नंबर पर दे सकते हैं जानकारी
सर्वे एजेंसी ने इसके लिए टॉल फ्री नंबर 18002672777 जारी किया है। इस नंबर पर शहरवासी मिस कॉल कर जानकारी दे सकते हैं। सर्वे के लिए मोबाइल धारक को फोन कर प्रश्न पूछे जाएंगे। इसके लिए मोबाइल धारक को अपने क्षेत्र का पिन कोड बताना होगा।
इसके बाद प्रश्न का जवाब मोबाइल के बटन 1, 2, 3, 4 और 5 दबाकर देना होगा। इस प्रक्रिया के पूरा होने पर मोबाइल धारक का नंबर रजिस्टर्ड हो जाएगा। इसे भी सर्वे का आधार माना जाएगा। टॉल फ्री नंबर 15 जनवरी तक प्रभावी रहेगा।
ये सवाल पूछे जाएंगे
आपके शहर में सफाई की स्थिति कैसी है?
शौचालय है या नहीं?
सामुदायिक व सार्वजनिक शौचालय बने हैं, तो वहां नल है या नहीं?
नगर निकाय की सफाई व्यवस्था से संतुष्ट हैं या नहीं?
75 शहरों में होगा सर्वे
स्वच्छ भारत मिशन के तहत सरकार द्वारा चलाए गए स्वच्छता अभियान के बाद साफ-सफाई की स्थिति के लिए केंद्र सरकार 75 शहरों में सर्वे कराएगी। 10 लाख व उससे अधिक आबादी वाले 53 शहरों का सर्वे होगा।
बेहतर व्यवस्था वाले निकाय चुने जाएंगे : सर्वे के दौरान एजेंसी द्वारा बेहतर सफाई वाले निकायों की सूची तैयार की जाएगी। 25 जनवरी को केंद्र की ओर से बेहतर काम करने वाले निकायों की सूची जारी की जाएगी।
bho_Deva awa_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva